מרסינה

מרסינה היא פיה בארץ קסם, היא תמיד התנגדה לקיום של ארץ קסם וחשבה שצריך לחיות עם בני האדם.

תיאור הבית
היא גרה בצריף קטן העשוי מעץ חום והנמצא בתוך חוות קקטוסים. הצריף אפוף בריח חזק של טחב ופטריות יער. בתוך הצריף היה שולחן עץ מתקלף, שרפרף נמוך, כורסת בד פרחונית ודהויה, מחצלת קש עגולה ומיטה קטנה שנראית כמו ערסל. בין הסלון למטבח יש חלון קטן המחבר ביניהם.

מראה
מרסינה היא פיה קטנה וכפופה עם כנפיים בצבע חלמון עם עיטורים עדינים בזהב וכסף. השיער שלה בצבע שחור וכך גם עיניה. חסרות לה שתי שיניים קדמיות.

בעולם בני האדם
כשהפיות התגוררו בעולם בני האדם מרסינה הייתה פיה מתוקה. היא תמיד עזרה לכולם, טיפלה בחיות, גידלה צמחי תבלין ומרפא והצטיינה בקסמים. היא חשבה שהעלייה לארץ קסם זאת טעות מרה ונשבעה שהיא תעשה הכל כדי להחזיר את הפיות לעולם בני האדם. היא האמינה שהחיים של יצורי הקסם ובני האדם שלובים זה בזה וכל אחד תלוי בשני.

ארץ קסם
למרות שמרסינה עזרה לשאר הפיות לעלות לארץ קסם, היא התנגדה לקיומה והפסיקה להיות חלק מהפיות לאחר העלייה. בזמן שהפיות היו עסוקות בבנייתה של ארץ קסם מרסינה הייתה עסוקה ברקיחת שיקויים וניסתה לגרום נזקים. היא גרמה לחלק מארץ קסם לקרוס למטה, שרפה צמחים ובתים וגם גרמה לכמה גובלדגים לחצות את הנהר. אחרי כל זה, קמליה החליטה שאי אפשר לתת למרסינה להמשיך ככה וכינסה ישיבת חירום שנמשכה שבוע שבסופה הוחלט לקחת למרסינה את אבן הכוח. מרסינה ניסתה להיאבק בפיות ואפילו הטילה עליהן כמה קסמים. אחרי מאבק קצר הפיות ניצחו אותה ולקחו את אבן הכוח שלה בהיכל הקריסטל כך שהקסמים שלה יהיו יותר חלשים. קמליה גם אסרה עליה לבוא לישיבות של מועצת הפיות.

כל שנה משלחת של פיות מגיעה לביתה לבדוק שהכל בסדר ולוודא שהיא לא זוממת משהו חדש.

חצי שנה לפני שהיא התחילה לחטוף ילדי פיות הגיעה כמו כל שנה משלחת של כמה פיות לבקרה. מרסינה ירקה ללואיזה בפרצוף ואמרה להן שיום יבוא והיא תוריד את ארץ קסם חזרה לעולם בני האדם.

היא החליטה לחטוף ילדי פיות ולגנוב את כוחם בשביל להוריד את ארץ קסם לקרקע. היא עשתה זאת באמצעות מלכודות דמויות קקטוסים שהפיצו אורות בכל צבעי הקשת בכל פעם שילד פיות התקרב אליהן, על מנת לפתות אותו להתקרב, ואז בלעו אותו. לאחר שנלכדו הועברו ילדי הפיות אל מחילה על יד ביתה של מרסינה, שם נשארו לכודים בתוך רשת קורים מיוחדת שטוותה מרסינה. רשת זו נועדה לשאוב מהם את הכוחות, ולכדה כל מי שרק התקרב אליה. אלה הם ילדי הפיות שמרסינה חטפה: איליי מוריס, קולין מרטין, אנדרו פיאקו, מדי גרסייה, ניקי אלן, מארק קלי, ביילי רוז, טומי לויל, אמנדה צ'אנג, קייסי קמפבל, דבי ואן-אייק, לוסי ריבר, נטלי ולי.

לפני החטיפה של נטלי ולי, הייתה אסיפה בחורשת האלונים על ילדי הפיות החסרים. משלחת של חמישה ילדי פיות, ווינטר, אדוארד, מגי, טימוטי ומישל הגיעו לאזור הבית שלה. היא שמעה אותם מדברים ויצאה לפגוש אותם כדי להבין מה הם עושים שם. מרסינה בדקה את הכנפיים של מישל ואז הוציאה לה לשון מה שהבהיל את מישל. זה גרם למרסינה לצחוק. לאחר מכן היא הציגה את עצמה לילדי הפיות. היא חייכה אליהם מה שגרם להם להירתע קצת כי היו חסרות לה שיניים. מרסינה הזמינה אותם לתה קינמון, לימון וקקטוס. הילדים נענו להזמנה ונכנסו לצריף. מרסינה התעצבנה עליהם שהם התיישבו לה על המיטה והכורסה ואמרה להם לשבת על המחצלת. כעבור רגע היא באה אליהם עם קנקן תה וכוס אחת כי לא היה לה יותר בארון. היא הציעה להם לפגוש את קיפוד המחמד שלה אבל התרגזה כשמישל ניסתה ללטף אותו. הילדים שאלו אותה על כך שהיא גרה לבד והיא החלה לנאום להם שתושבי ארץ קסם הם כסילים ושיום יבוא היא תוריד את ארץ קסם מהשמיים מה שהפחיד מאוד את הילדים עד שהם סירבו להצעתה לכיבוד מעבר לתה. בגלל זה היא ביקשה מהם לעזוב כי הביקור התיש אותה. היא ליוותה אותם אל הדלת ודחפה אותם החוצה כדי לזרז אותם וטרקה את הדלת אחרי שהם יצאו.

אחרי שחטפה ארבעה עשר ילדי פיות, מרסינה החליטה שהיא ספגה מספיק כוח קסם בשביל לשחרר את אבן הכוח שלה בהיכל הקריסטל. מרסינה הלכה לשם כדי להפיל את ארץ קסם, מה שגרם לבליל של אורות צבעוניים להופיע. כשווינטר, אדוארד, מגי וטימוטי הגיעו לשם הם ראו אותה רוכנת מעל הפירמידה ומלמלת דברים לא מובנים זה היה כבר אחרי שהיא לקחה לעצמה בחזרה את האבן. כשמרסינה הבחינה בילדים היא התחילה להתווכח איתם על האם צריך להוריד את ארץ קסם לקרקע. במהלך הדיון הרביעייה חשפה למרסינה שהם שחררו את ילדי הפיות שהיא חטפה. מרסינה שפכה תכולה של בקבוק זכוכית על הפירמידה מה שגרם לה להישבר. במהלך הטלת הכישוף זה גרם למרסינה ולפירמידה להיות מחוברים כמו מגנט כך שלא יהיה אפשר להפריד ביניהם. ווינטר החליפה אסטרטגיה וחטפה ממרסינה את אבן הכוח שלה מהכיס. ארבעת ילדי הפיות ברחו משם וכעבר רגעים בודדים ההיכל התפוצץ. מרסינה שרדה את הפיצות ויצאה מהריסות ההיכל. מרסינה הצליחה, היא הצליחה לגרום לארץ קסם לקרוס.

ווינטר, אדוארד, מגי וטימוטי עפו לבריטניה לבאר הזמן כדי להבין איך לעצור את מרסינה והגיעו למסקנה שהם היו צריכים לקחת גם את האבן וגם את השיקוי. אדוארד קפץ לבאר וחזר בזמן רגע לפני שהיא שפכה את השיקוי על הפירמידה. אדוארד מהעתיד הפיל את הבקבוקון לרצפה והנוזל נשפך. מרסינה ניסתה לחנוק את אדוארד מהעתיד כנקמה. ווינטר ומגי השתמשו עליה באבקת קסם עד שהיא שחררה אותו כי הידיים שלה נעשו אדומות. מרסינה כיוונה את ידיה לתקרת ההיכל והיא החלה לנשור מטה. מרסינה המשיכה למוטט את התקרה עד שווינטר החלה ליצור מטחי אוויר מהידיים שלה וניסתה לפגוע בה. מרסינה הוטחה אחורית ונחתה ליד פסל האגרוף. זה לא עצר אותה והיא המשיכה להטיח בילדים שברי קריסטל מהתקרה. אחד מגלי ההדף של ווינטר פגע בפסל האגרוף והוא נפל על מרסינה והרג אותה.

מידע אקראי

 * היא הפיה השנייה שמתה, אחרי לילי
 * יש לה קיפוד מחמד.
 * מרסינה הוזכרה 164 פעמים ב60 עמודים ו14 פרקים מתוך 32 בסוף העולם. היא צוינה עוד פעם אחת בספר סיפורים מארץ קסם